За да използвате бариера с инфрачервени лъчи на открито, тя трябва да бъде произведена специално за целта. Показателят, който най-ясно показва какво е приложението на даден електрически или електронен уред е международна класификация за степен на защита на различни битови, търговски и промишлени електрически устройства – IP (Ingress Protection – защита срещу проникване). Бариерите за използване на закрито са обикновено класифицирани като IP33 степен на защита. Корпусът им осигурява защита срещу проникване на твърди обекти над 2,5 mm (напр. инструменти и кабели). За работа на открито, особено при риск от директно намокряне изберете модел, защитен срещу проникване на прах и силни струи вода – IP65.